User:Teqa Pachuau/sandbox

'''BILKHAWTHLIR KUHVA CHINGTU CO-OPERATIVE SOCIETY LTD Society Bultan dan :

Kan society hi a tobul takah chuan kum 2008 atang khan bul tanin Bilkhawhlir Kuhva Huan Neitu Pawl tih a ni thin a. Kum 8 chhung pawl hi kalpui a lo ni tawh a ni. Kan kuhva rah thar chhuahte man man zawk leh hlawk zawk a kan hralh theih nan te, rukru laka a lo him theih nan leh kan invenpui tawn theihna atan pawl hi din a ni. Kum a lo kal zel a hmalakna a zauvin kan kuhva rah thar chhuah pawh a pung telh telh bawk a; kan thawhrimna te min lo hriatsakin hlawhtling ngei turin NABARD lam chuan NGO pakhat OPENDOORS kal tlangin Kum 3 chhung kum 2016 atanga min enkawl tur thu kan dawng a kan lawm hle a ni. NABARD hian sumfaiin Office hnathawk tur (CEO) hlawh leh Office enkawlna tur sumfai min pe a. Tin, OPENDOORS lam hian a tul angin FPO training te, CEO training te min kaihruai thin a ni. Hetianga NABARD in min enkawl takah chuan min beisei leh min phut angin Mizoram Co-Operative Society hnuaiah Registration tih ve a ni a, Society hming atan BILKHAWTHLIR KUHVA CHINGTU CO-OPERATIVE SOCIETY LTD. tih a ni a, Reg no - KLB-72/2016-2017 of 10th August 2016 a ni bawk a ni.

Pawl kalphung :

He society-a member ni tur hian Bilkhawthlir mi, kuhva huan nei tu pawh a tel theih a. Kum 1 atan vawi 1 General Assembly neih thin a ni a, chumi hunah chuan member lak thar nghal thin a ni. Membership fee hi Rs 20 a ni a, member 1 hian a tlem berah Share 1 (Rs 500) tal a lei tur a ni. Tunah hian member zawng zawng hi mi 333 kan awm mek a, kan la pun belh zel pawh beisei a ni. Tunah hian OB - 6 leh Committee member 15 te kahhruaina hnuaiah pawl hi a kal mek a, khua a lo len tham deuh avangin Section-5-ah then a ni ve leh a, Section tinah hian Committee board hran siam leh a ni bawk. He’ng section-ah te hian Kuhva leitu (hnamdang) ten an kuhva huan khar tur leh an phurh tur te Registration leh Challan fel takin an siamtir ngei ngei tur a ni. Hetiang nei lova kuhva lo leh phai lam a phur chhuak chu rukru ang a ngaih an ni a, dan ang a hrem thin an ni bawk.

Pawl hmalakna :

NIB hnuaiah kuhva Skop ( Arecanut Processing Unit) siamna tur kan dawng a hei hi peihfel tawh a ni a. A zaû zawng hi adung 120 ft a ni a, a vang hi 20 ft a zau a ni a, pindan 3 a then a niin a vai hian kuhva rah pum 2100000 leng thei tur a ruahmana ni. Kum kal ta 2017 khan kuhva rah pum 32000 (sing thum leh sang hnih) enchhin a ni a, hlawhtling taka dah skop a ni. Tunah hian a vawi hnihna atan November 2017 khan kuhva pum 1300000 (nuai sawm pathum) dah luh leh a ni a, hei pawh hi Pathian zarah a hlawhtlin leh ngei kan beisei a ni. Kuhva skop tur kan dah luh te hi member ten Share an leina pawisa tling khawm a ni deuh ber a. July - September thleng a Share tling khawm hi Rs 9,01,900 (nuai kua sang khat leh zakua) zet a ni a. Hei bakah hian kuhva skop siamna tur hian member ten kuhva pum 2500 theuh an thawha, a remchang lo te pawh in a pawisa faiin Rs 2500 theuh an thawh bawk a ni. Chemphai hmunah Kuhva chi Polypot a siam a ni a, a siamna tur hmun hi kan nei zau loh avangin tunah hian 20,000 (sing hnih) chauh kan la siam thei a. He kan kuhva chi siam te hi Society Ram lei thar a phun tur leh hralh atan a ruahman a ni bawk. Polypot tur hian Member hnatlanga thawh chhuah a ni a, hnatlang a  kan thawh theih bak hi member ten mimal inhlawh nan kan hmang bawk a ni. Kan society hian keimahni pualin ram ( Kuhva huan) kan la neih loh avangin ram lei nise kan ti a, Bilkhawthlir Farm tlang hmunah Tin 5 hmun Rs 40000 in ram kan lei a, hei hi hun remchang hmasa berah kuhva huan a tan vah tur a ruahman a ni.

Department dang  nen a thawh hona :

Horticulture Department Government of Mizoram hmalakna in ni 24-27 May 2016 khan Horti Fair neih a ni a, chutah chuan tel ve tur a sawm kan nih angin kan kal a chawimawina ropui tak “Best Horticulture Entrepreneur Award” kan han dawng nghe nghe a ni. Horticulture Deptt. hian min ngaihtuah hle a, kan mamawh tur chi hrang hrang hlo tur, Hlo kahna, thlai enkawlna tur damdawi chi hrang hrang, lei tha te Coconut tiak leh Shade Net te man tlawm tak takin min lei tir thin a, a thlawn a dawn pawh tam tak kan nei bawk, hei bakah hian Kolasib DHO hnen a tang hian Steel Almirah thlengin kan dawng a ni. KVK Kolasib atangin Society member te hman atan Hnim samna khawl ( Brass Cutter) pahnih kan dawng bawk a, hetiang kan hmanrua reng reng hi Society Office-ah dah a ni a, society member ten nikhat-ah ` 50 chawi in an hawh thin a, member ten hnim sam nan tha tam tak kan senna turah hahdam takin kan thawh theih phah thin a ni. Kuhva hian hri an kai ve nasa thei hle a, a hun taka enkawlna tha an dawn loh chuan kung hnih khat lek ni lovin a mual a mualin an chhiat pui ta thin a, hetiang hun kan tawn chang hian ICAR Kolasib-ah kan Kuhva nâ te chu a Sample keng in kan han entir thin a, an nin uluk tak in a nat dan leh eng hri nge tihte min enfiahsak a, enkawl dan te min zirtirin damdawi hman tur te min kawhhmuh thin a, kan tan an tangkai hle a ni.

Visitors :

Kan Society hian tlawhtu a nei deuh reng a, min enkawltu NABARD leh OPENDOORS te phei chuan thlatin min rawn tlawh thin a, DC Kolasib, SIRD Mizoram atangin MCS te, Mizoram CO-Operative Society te, DRDA atangin Darlawn FPO te, I&PR Aizawl atang te, Zamuang FPO te, NLUP IMPLEMENTING BOARD te leh Zonet lam atang tein tlawhtu kan nei deuh reng a ni.

Income & Expenditure 1.	Ni 17.4.2017 a kuhva dah skop na :- Expenditure 	- Rs 44,800 (Kuhva pum 32000 ) Profit	   	- Rs 89,600 Source 	   	- Share Kan hlawkna te hi member-te hnenah sem nghal a ni.

2.	NABARD atang a Revolving Fund kan dawn ` 50000 in Seedling Nursery siam a ni a, Tun a kan Kuhva Tiak hi Rs 3,00,000 man hu a ni tawh a ni.

3. 	November 2018 a kuhva skop na- Expenditure   	- Rs 18,20,000 Profit		- Market that hun en zawn mek a ni a. Rs 36,40,000 vel a kan hralh theih kan in beisei Source		- Share + Contribution from Members + Loan from ARCS (Society atang hian Rs 17,00,000 lak a ni a, tun a Skop kal lai mekah hian eng emaw zat kan hmang tawh a, kan hman bang hi Assam veriety kuhva Skop leh na atan ruahman a ni.

Society Survey aṭanga alan danin Bilkhawthlir mipuiten kum 6 chhung a kuhva huan atanga kan sum lak luh chu hetiang hi a ni : 2010 – 11 --- Rs 60,99,960 2011 – 12 --- Rs 127,27,700 2012 – 13 --- Rs 124,34,850 2013 – 14 --- Rs 190,74,130 2014 – 15 --- Rs 245,00,000 2015 – 16 --- Rs 320,00,000 2016 – 17 --- Rs 385,00,000

Teqa Pachuau (talk) 07:25, 11 June 2018 (UTC)